SAMMEN... EN NY BEGYNDELSE
De siger, at USA's storhedstid er forbi.
At det kun går ned ad bakke herfra.
De forventer, at I siger til jeres børn,
at den amerikanske befolkning ikke længere har viljen til at klare sine problemer.
At fremtiden byder på ofre og begrænsede muligheder.
Kære medborgere, jeg afviser blankt den holdning.
Forenede og målrettede skal vi gå fremtiden i møde.
Det er så sandt, hvad en stor general sagde for nogle år tilbage:
"Intet kan erstatte en sejr."
REAGAN VINDER
DEN 4. NOVEMBER 1976
Tre, to, en...
RUSSISK N-3-RAKET
Yderligere optrapning af spændingerne i rumkapløbet.
Endnu et brud på den internationale rumtraktat.
...en russisk militærsatellit udløste en voldsom reaktion...
Jeg vil tjene loyalt som præsident for USA.
Reagans regering meddeler, at USA trækker sig...
Det første reagensglasbarn blev i dag født i Storbritannien.
ISRAEL OG EGYPTEN IKKE ENIGE OM FREDSAFTALE
Roman Polanski blev anholdt ved den canadiske grænse.
RUSSERNE TRÆKKER SIG FRA AFGHANISTANS GRÆNSE
Bresjnev sagde, at man ikke går ind i Afghanistan
fordi man flytter ressourcerne til rumkapløbet.
SOVJETUNIONEN UDVIDER ZVEZDA-MÅNEBASE
PC'ENS FREMBRUD
Nedsmeltningen blev forhindret af teknologi, man udviklede til Jamestown.
Amerikanernes natlige militære angreb kom bag på iranerne.
Lederne af den polske fagforening Solidaritet blev i dag anholdt i Gdańsk.
Præsident Reagan afviser at redde Chrysler Corporation.
USA's ishockeylandshold tabte til de russiske storfavoritter.
Efter en overraskende tæt kamp sikrer præsident Reagan sig genvalg...
John Lennon undslap med nød og næppe,
da et skud fra en potentiel morder missede...
Pave Johannes Paul 2. blev i dag skudt på Peterspladsen.
SADAT I BEDRING EFTER ATTENTATFORSØG
Leonid Bresjnev, Sovjetunionens leder, er død.
Jurij Andropov bliver Sovjetunionens nye overhoved.
VILDT BIOGRAFÅR
...en bryllupsgave fra dronningen, Hendes Kongelige Højhed,
Camilla, hertuginde af Cornwall, bydes velkommen af folket.
KONGELIGT BRYLLUP
NASA oplyser, at den første rumfærge får navnet Enterprise
som en hyldest til det fiktive rumskib i tv-serien Star Trek.
Jeg mener, at vores nation er i stor fare,
og at den fare vokser sig større dag for dag.
Sovjetunionens interkontinentale missiler er større, mere talrige og kraftigere
end USA's.
Hvis vi ønsker os fred, skal vi opnå den ved hjælp af vores styrke.
I dag er vi menneskehedens sidste og bedste mulighed på Jorden.
Vi, der har åbnet vore sjæles vinduer på vid gab.
Alle menneskers øjne hviler på os, når de kigger mod himlen
og dens højeste punkt,
hvor vi har opbygget et samfund, der udbreder frihedens lys til hele verden.
JAMESTOWN-KOLONIEN DEN 21. MAJ 1983
Ikke flere fester, tak.
De holdt fødselsdagsfest for mig i sidste uge,
og i næste uge overrasker de mig med en afskedsfest.
Ikke nogen stor overraskelse.
Det er svært at holde noget hemmeligt heroppe.
Senator Tower sidder med i finansudvalget.
Det ved jeg godt.
Jeg tror, festen var hans egen idé.
Ifølge stabschefen skrev han invitationen i hånden.
I det mindste ved du, at der vil være en god bar.
Okay. Men så sig til dem, at det skal være en velkommen hjem-fest
og ikke, jeg gentager, ikke en fødselsdagsfest.
Jeg magter ikke at se flere bannere eller krus påmalet "40."
Lavede de luau-halløjet?
Traditioner.
Det kan jeg nok godt få dem til.
De vil hellere fejre dit nye arbejde end din hastigt tiltagende alder.
Tak for det.
Skal du ikke i dragten? Du er sent på den.
Jeg bliver indenfor denne gang.
Seriøst?
To ugers mørke, og så vil du ikke se solen stå op?
Jeg har set den.
Flere gange, end jeg kan huske.
Den tiltrædende basechef gik derud med dem
og kan være lidt sammen med dem, inden han tager over i næste uge.
Så mens alle andre nyder forestillingen derude,
har jeg stort set hele basen for mig selv
for formentlig allersidste gang.
Og det vil jeg nyde i fulde drag.
Så skal jeg ikke opholde dig. Jeg elsker dig.
Jeg elsker også dig.
Ti minutter. Synkroniser.
Jeg har et ur, Wubbo.
Du behøver ikke at holde styr på tiden,
bare fordi du ikke har noget interessant at lave.
Jeg har rigeligt at lave.
Lige nu kører jeg månebilen i stilling til at filme solopgangen bedst muligt.
For pokker, Wubbo.
Du bruger mere tid på at se gennem kameraet end på at se på selve Månen.
Men i dag skal jeg filme noget helt særligt.
Intet menneske har nogensinde set solopgangen
mellem de prægtige tvillingetinder ved Shackletons vestlige kant.
Husk nu at fortælle alle tøserne hjemme i Amsterdam,
at Apollo 37 kaldte de prægtige tvillingetinder
Lenny and Squiggy.
Det vil jeg undlade at nævne.
Her er Jamestown.
Okay, folkens. Ti sekunder.
Ti sekunder... nu.
Nyd forestillingen.
Hold da kæft!
Sådan.
Fedt.
-Wubbo. -Ja?
Hold op med at glo på skærmen. Vend dig om, og nyd udsigten.
Stod op her i morges Smilede med den opstigende sol
Tre små fugle Sad på mit dørtrin
De sang søde sange På melodier så skønne
De sagde, Det her er mit budskab Til dig
-De sang, Vær ej bekymret -Vær ej bekymret
Over noget som helst
For hver en lille ting
Skal nok gå godt
-De sang, Vær ej bekymret -Vær ej bekymret
Over noget som helst
24 TIMER TIDLIGERE
NASA - MARGO MADISON 20 ÅRS TJENESTE-PRIS
Emma.
-Godmorgen, ms. Madison. -Godmorgen. Nogen beskeder?
En fra Deres fætter Adlai.
Deres tante Hildys operation gik fint, og hun forventes at komme sig helt.
Jeg har sendt blomster og et kort
og sørget for lidt lækkerier fra hospitalets køkken.
Tante Hildy spiser ikke noget, der ikke er bacon i.
De sminker noget kalkunbacon til hende.
Held og lykke med det. Hvad ellers?
Forskellige ting. Ikke noget, der ikke kan vente.
-Lad os tage verden rundt. -Skylab går i gang med andet skift.
Dagens plan er flere solobservationer
med Apollo Telescope Mount.
Astronaut Campbell er stadig forkølet. Den stakkel.
Sørg for, at hun underretter lægen time for time. Ellers gør hun det ikke.
Hun er listig.
Rumsonden Kon-Tiki er stadig ved Skylab,
men skal efter planen lande i Florida i eftermiddag.
Medmindre De kan trylle lidt.
Den kan jeg nok godt klare.
Det bliver sværere at få ham med på opsendelserne fra polerne.
Fik du...
Super.
-Hvor er han? -Han sidder i suppedasen.
Forsvarsministeriet har netop gennemført deres anti-satellit-forsøg.
General Bradford får formentlig de første resultater... nu.
Okay. Lad os håbe, det virker.
Perfekt.
Følg bare med.
DIREKTØRENS KONTOR
Columbia er stadig i kredsløb om Månen
og vender tilbage til Jorden i næste uge
med det skiftehold fra Jamestown, der skal hjem.
Beagle skulle køres ud til affyringsrampe 39C i dag,
men der er problemer med hovedmotorens turbopumper,
og det kan betyde en eller to ugers forsinkelse.
Storartet.
Discovery, Enterprise og Endeavor er til eftersyn på vestkysten,
mens der bygges på Atlantis, Victoria og Constitution i Palmdale.
Hvad med rapporten om Pathfinders varmeskjolde?
Vi forventer at modtage den digitalt sidst på dagen,
men rygtet siger, at den bestod testen med bravur.
Jamestown har gjort krav på en jordlod
på et sted 30 kilometer fra basen. De benævner det "lod 357/Bravo."
Der er tegn på, at der kan være betragtelige mængder lithium.
Det ville da være rart. Har de underrettet russerne?
Ja. Der er en kopi af den officielle underretning i Deres indbakke.
og en digital udgave på Deres drev.
Sørg for, at kravet videresendes til udenrigsministeriet,
så den russiske ambassade får det. Der er en ny procedure for det.
Ministeriet vil nu sende en formel kopi af kravet direkte til ambassadøren.
-Det skal nok sætte skub i tingene. -Ja.
Og så skal jeg minde om festen i Shackleton i morgen tidlig, vores tid,
hvis De vil se med.
-Er der gået to uger? -Ja.
-De er ellevilde deroppe. -Altid. Ønsk mig held og lykke.
-Godmorgen. -Godmorgen.
Jeg kan godt skaffe jer en bedre printer.
Kan du få Pentagon til at godkende det på under et år?
Nej, men jeg kan få en ny sat op i dag. Splinterny og aldrig pakket ud.
Det må være rart at have sin egen indtægtskilde.
Kapitalisme. Det fungerer.
Hvordan gik testen?
Tredive siders data, der udpensler, at vi ramte forbi.
Sort uheld. Men der er også lyspunkter i dag.
Gode billetter til kampen mellem hæren og luftvåbenet.
Fik du Emma til at plyndre Det Hvide Hus?
Hun har en fortid som klatretyv.
Wow. Tak.
Hvad skal det koste mig?
Det er en gave.
Men hvis Emma skal mærke, at der bliver sat pris på hendes indsats,
kan du jo overveje at lade Kon-Tiki lande på Edwards i aften.
Og måske også gøre plads til et par polare opsendelser fra Vandenberg.
Jeg kan godt godkende, at Kon-Tiki lander på Edwards,
men Pentagon vil nødig have uautoriserede fartøjer og besætninger på Vandenberg.
Helt ærligt, Nelson.
Jeg har rumsonder i kø på Edwards, og du har tre opsendelsesvinduer,
inden den næste militære rumfærge er planlagt.
Kom nu.
Besætningen får bind for øjnene, så de ikke ser noget, de ikke må.
Beklager.
Gid jeg kunne hjælpe, men alle er ret nervøse efter det, der skete i Berlin.
Det er næsten et år siden.
Det er ikke blevet bedre, og på nogle måder er det blevet værre. Så desværre.
Okay.
-Det var et forsøg værd. -Ja. Her.
Nej, det er en gave.
Jeg hører, at Falcons har kurs mod finalen i år.
Det håber jeg.
Og, du...
-Jeg skylder dig en tjeneste. -Det gør du nemlig.
Okay. Fortsæt.
-Hvad ellers? -Ja.
Kvartalsregnskabet ligger på Deres skrivebord
sammen med prognoser for de nye licensindtægter
fra patenterne på mikrotyngdekraftssilikonevækst.
Jeg har fået en d-mail fra administrator Paines kontor,
der spørger, om De og generalen kan spise middag i aften.
Middag? Hvad er han ude på?
Han vil nok gå Dem på klingen om Pathfinder igen.
Han giver aldrig op.
Hvor? Bare ikke Mama's Porch.
Jo, desværre. Han er vild med deres chili con carne.
Mit hår stinker af chili i en uge bagefter.
-Godmorgen, ms. Madison. -Godmorgen.
Gary. Helena.
-Hun hader mig. -Du tror, at alle hader dig.
Ikke alle. Kun ledelsen.
I så fald var du ikke en del af programmet.
Der kan ske fejl i systemet.
Det lyder som klassisk paranoia.
Jeg kan mærke, når nogen er imod mig.
Det ændrer sig i dag, ikke?
Jo.
Jeg kan ikke høre dig, kaptajn.
Jo.
I dag er du ikke længere bare en ulykkelig buschauffør i luftvåbenet,
der drømmer om at flyve i rummet som de piloter, du i al hemmelighed forguder.
I dag opnår du dit mål.
Og du accepterer ikke et nej.
Han siger jo aldrig nej.
Han læner sig bare frem og siger: "Jeg siger til, når du er klar."
Admiralen er en sej, gammel knark, og han bliver imponeret af dit mod.
Efter sigende hader han rødhårede.
-Det er bare et rygte. -Rygter er altid sande.
Gå ind og få den forfremmelse.
Eller fortsæt som reserve, og vand mine planter, når jeg er på Skylab om en måned.
Han er ikke så slem, Gary. Seriøst.
Han giver mig myrekryb.
Af sted.
ASTRONAUTCHEFENS KONTOR
Kom ind.
Hej, chef. Har De et øjeblik?
Kan De ikke se, jeg står ved greenen ved niende hul på Pebble Beach?
Nå, jo.
-Okay. Jeg kan komme tilbage senere. -Jeg står på gulvtæppet på mit kontor.
Ja. Jo.
Hvad kan jeg hjælpe med, mr. Piscotty?
Jo, altså...
Jeg vil gerne tale med Dem om min... min karriere.
Deres karriere? Det var noget af et emne en torsdag formiddag.
Javel.
Jeg mener ikke hele min karriere. Jeg håbede, vi kunne tale...
Du vil have en plads på førsteholdet.
Ja...
...på Pathfinder.
På Pathfinder?
Wow. Det er godt nok ambitiøst. Er du klar til at være på førsteholdet
på USA's splinternye rumfærges jomfrurejse?
Javel.
Det fartøj, der skal omdefinere rumfart, som vi kender det,
og fragte vores nation til Mars og endnu længere?
Javel.
Ambitioner er gode for piloter.
Du bliver sgu en god astronaut.
Tak.
Jeg siger til, når du er klar.
Jeg har været her i tre år nu.
Jeg er uddannet rumsondepilot, LSAM-pilot,
månegraver, robotarmsspecialist og astronom.
Jeg har været CAPCOM på fem flyvninger til Månen og to reparationer i kredsløb.
Mine evalueringer ligger alle på 95 procent og over.
Jeg har gjort alt, jeg er blevet bedt om, men jeg er ikke kommet tættere på rummet
end signalbroen på affyringsrampe 39A. Hvorfor må jeg ikke få en mission?
Jeg kan ikke lide rødhårede. Det ved alle.
Hvornår får jeg chancen?
Stol på mig, når jeg siger til dig, at når du er klar...
...så siger jeg til.
Nu vil det være en rigtig god idé, hvis du flytter foden fra min bold.
Tak.
Du må gerne lukke døren efter dig.
Med udviklingen af nye, spændende teknologier, såsom solceller,
yder NASA store bidrag her på Jorden.
Allerede nu er elektriske køretøjer,
som er gjort mulige af batterier, der oprindelig blev lavet til månebilen,
begyndt at køre på vejene, ikke bare på Månen,
men også her i gode, gamle USA.
Og nu kan jeg tage imod spørgsmål.
Ja?
Hvordan går I på toilettet i rummet?
Uden tyngdekraft
må man gøre brug af luftsug for at sikre, at tingene ryger i den rigtige retning.
Man kan sige, at når man skider i rummet, står man i hvert fald ikke med lorten.
Ja.
De bliver sikkert spurgt om det her konstant,
men vil De fortælle os historien om, hvordan De reddede den stakkels pige,
der brækkede armen på Månen?
Det havde været en hård uge på den gamle Jamestown-base.
Det var anderledes dengang.
Basen bestod af et enkelt rum og var trang for tre personer at bo og arbejde i.
Ikke som det palads, de nu har deroppe.
Nej, det var pionertiden.
Vi var nybyggerne, og russerne var indianerne.
Det var ikke let at bo der,
og der var meget, der gik galt.
Det var en urolig tid.
Og nogle gange...
Nogle gange kan selv de bedste planer slå fejl.
Den bedste udrustning kan svigte.
Selv de bedste mennesker.
Nogle gange mislykkes alting bare.
Altså...
Det var midt om natten.
Jeg stod ud af sengen, før jeg var rigtig vågen.
Kom ind.
Hej, Ed. Har du et øjeblik?
Spaghettiaften. Jeg ved det godt. Må jeg følge dig ned til bilen?
Så er jeg lutter øren.
Præsidenten er bekymret for Pathfinder.
Du har ikke brug for min godkendelse.
Medmindre det vedrører besætningen, er det uden for mit ansvarsområde.
Ja, men Det Hvide Hus vil have en enstemmig beslutning fra NASAs side.
De vil ikke have, at pressen siger,
at de raslede med sablen på trods af indvendinger fra eksperterne hos JSC.
Hjælp mig nu lidt, Ed. Den får jo våben med før eller siden.
Hvorfor ikke afprøve den kapacitet på den første flyvning?
Vi skal sende et budskab til russerne. De tester snart deres egen rumfærge.
Vi tester allerede vores andengenerationsrumfærge.
Margo værner bare om sit territorium.
Hun er bange for, at når der kommer våben på Pathfinder,
bliver den militært materiel, så hun mister den.
Hun er ikke galt på den. Jeg er alt for tit i Pentagon for tiden,
og jeg kan love dig for, at forsvarskommandoen
hjertens gerne vil indlemme Pathfinder i deres lille flåde på Vandenberg.
Selv hvis det passer, bliver der masser af nye rumfærger til alle... med tiden.
Jeg skal spise middag med Margo og generalen i aften.
Hvis jeg kan overtale Margo til at støtte idéen om artilleri på Pathfinder,
er du så frisk?
Hvis du kan overtale Margo Madison med en skål chili con carne,
skulle jeg så stå i vejen for dig?
Er det din bil?
Kan du lide den?
Slut med tankstationer.
På en enkelt opladning kan den køre 100 km.
-Du elsker virkelig legetøj. -Det er ikke legetøj.
Det er fremtiden.
Hvor hurtigt kan den køre?
Hurtigt nok. 105.
Så er det legetøj.
Fartgrænsen er 90.
For nogle.
-Femogtyve, seksogtyve... -Hej, skat.
Hej, skat.
-Gæt en gang. -Hvad?
Med de penge, jeg tjente i sidste måned,
plus afkastet fra investeringsfonden LPH, som du frarådede mig at investere i...
Den tærsker du langhalm på.
Jeg kan betale det andet lån på huset ud i næste måned.
-Et år før tid. -Wow.
Det er sgu flot, skat.
-Tillykke. -Tak. Det fortjener jeg.
-Ja, du gør. -Jeg fortjener det fuldt ud.
Jeg må indrømme, at jeg var skeptisk.
Det skal jeg nok minde dig om resten af dit liv.
Det tvivler jeg ikke på.
-Gør plads. -Undskyld.
Godt. Lad os bare...
-Tak. -Det har jeg set frem til hele dagen.
Godt. Lad os så se.
-Bobby kommer for meget oregano i den. -Han synes selv, han forbedrer den.
Han skal ikke forbedre hvidløgsbrødet.
Hvor er osten?
Lige her.
-Nej, osten. -Du ved godt, hvad han vil have.
Hold nu op, far. Det er rigtig parmesan,
ikke de plastikspåner i en grøn bøtte, som du kalder ost.
Den er god nok til kunderne.
Ikke længere. Nu er den friskrevet hver dag.
Skal jeg bruge en ske?
-Må jeg ikke drysse den over spaghettien? -Det er hårdt. Skal jeg vise dig hvordan?
Bare...
-Mor, må jeg bede om brødet? -Ja.
Har du fået set på universitetsbrochurerne?
Hun mener, om du har fået set på det nye katalog
fra William & Mary med den store dam på forsiden.
Ikke en dam. Det er en sø. Lake Matoaka.
Den blev udgravet af kolonisterne i det 18. århundrede
og er et af de smukkeste steder på østkysten.
Meget fornemt.
Nej, ikke endnu, men det skal jeg nok.
Tænk ikke på det. Der er intet pres.
Det er helt op til dig, hvor du vil læse.
William & Mary har et af landets bedste forløb i engelsk
for ikke at tale om en skøn teaterlinje.
Teater? Overvejer du nu teatervidenskab?
Det ved jeg ikke. Måske. Det er bare noget, jeg har tænkt lidt på.
Nej. Ingeniørvidenskab, fysik, datalogi. Det er fremtiden.
Med dine karakterer kan du komme ind overalt.
Men vi vil ikke presse dig til nogen særlig uddannelse, vel, far?
Nej, bestemt ikke.
Må jeg bede om saltet?
Det står vist ved det William & Mary-krus.
Du skal læse lige det, du har lyst til. Find det, du brænder for.
Ja, og find den rigtige ost, nu du er i gang.
-Ed. -Du er sådan en gammel mand.
-Hold nu op. -Den smelter ikke. Se.
-Bland det. Den skal nok smelte. -Smag på den.
Så er vi tilbage.
Det er vist hende nu. Sluk lyset. Skru op for lyden.
Ja. Okay.
ASTRONAUTER PÅ TV
De nyeste tv har fjernbetjeninger og er med farver. Kan du forestille dig det?
Nogle ting burde aldrig ændre sig.
Min første gæst har fløjet i rummet tre gange
og har været i kredsløb i over 4000 timer.
Men hendes mest berømte mission var Apollo 25,
hvor hun satte livet på spil for at redde astronauten Molly Cobb.
Kan I huske det?
Det er altid en fornøjelse at få hende på besøg. En amerikansk helt, Tracy Stevens.
-Hvad er det dog, hun har på? -Ikke meget.
-Dejligt at se dig. -Tak. Det er dejligt at være tilbage.
Hvor mange sæt tøj har hun efterhånden?
Jeg kan forstå, at du lige er kommet hjem fra en ferie i Sydamerika.
Ja, vi var mest i Rio,
og så tog vi nogle dage på Aruba,
og i sidste øjeblik var vi et smut i Vegas,
inden vi kom til smukke Burbank for at besøge jer.
Uden tvivl feriens højdepunkt.
Ronnie og Nancy ligger sikkert i sengen og ser det.
Ja, i pyjamasser og med tv-bakker.
Er det en ny ring, du har på fingeren?
-Ja. -Betyder den noget særligt?
Ja, det gør den. Da Sam og jeg var i Vegas, blev vi gift.
Tillykke. Wow.
Det er da skønt. Dejligt for jer.
Hold da op.
Kan vi zoome ind på den?
Du godeste.
Hvad fanden, Trace?
Hvor længe har du og Sam...
Bliver du gift uden så meget som at ringe?
-Vi må godt sige, hvad han hedder, ikke? -Jo. Alle ved, hvem Sam Cleveland er.
Nå ja.
Fordi han er lige så rig som J.R.?
Hvad?
Hun lagde en besked på telefonsvareren i går.
Hun sagde ikke, at hun skulle giftes. Hun lød ret bims.
Jeg troede ikke, det var vigtigt. Mor var bare mor.
Hun lagde en besked på svareren.
Kors i skuret.
Mødte I hinanden efter din seneste mission?
Jeg går ind og spiller Atari.
Ja, jeg kom tilbage efter at have hjulpet med at reparere...
Jimmy, vent lige.
Hvordan har du det med det her?
Der var god kemi mellem os.
At din mor bliver gift igen med Sam Cleveland?
Det var faktisk ret sjovt. Sam havde...
Det ved jeg ikke. Det er vel det, hun gerne vil.
Hvor længe var I forlovet?
Sandheden er, at vi aldrig var forlovet.
-Hallo? -Var I ikke?
-Ja. -Så det var en overraskelse.
Ja. Spontant. En pludselig indskydelse.
Hvad man end vil kalde det.
-Ja. -Ser du det bras?
Mener du det om mrs. Tracy Cleveland?
Vidste du noget om det?
Nej, for fanden.
Ja, vi var jo som sagt på Aruba...
-Er du okay? -Ja. Nej, jeg ved det ikke.
Jeg holder pause.
Jeg vidste jo, at det ville ske før eller siden, men...
-Så er det prøvet. -Ja.
-Denne gang virkede han... -Men nu er hun hans hovedpine.
Vil du have selskab?
Vi kan snuppe et par drinks? Måske flere?
Det er pænt af dig. Jeg klarer mig.
Okay.
Så vi tog ud til en lille privat strand,
og jeg siger dig, Johnny, det var den smukkeste solnedgang, jeg har set.
Helt alvorligt.
Solen gik ned, og...
...lyset ramte vandet, der havde de smukkeste blå og turkis nuancer,
og jeg kiggede ned, og... før jeg vidste af det, var Sam nede på knæ.
Og jeg tænkte:
"Åh nej. Hvad er der nu galt med hans ben?"
Men så fattede jeg, hvad der skete.
Inden jeg nåede at trække vejret, havde han en ring i hånden, og...
Panamas stærke mand Omar Torrijos, hvis Demokratiske Revolutionære Parti
for nylig svor troskab til marxistisk-leninistisk ideologi,
kræver nu, at USA overdrager kontrollen over kanalen til Panamas befolkning.
Det krav har udenrigsminister George Schultz afvist i dag
i lige så utvetydige vendinger.
SKYLAB AMERIKANSK RUMSTATION
Houston, her er Skylab.
Vi er klar til de koronagrafiske solobservationer.
Godmorgen, Skylab.
Vi har en ny CAPCOM på med en ny besætning.
Kittelfolket ude bagved venter spændt på at modtage data fra jer.
Er det dig, Bill? Du er tidligt oppe.
Du har trukket det korteste strå.
Jeg gik faktisk efter en straight i går aftes
og endte med at tage morgenvagten for at få en 50'er mere at spille om.
Det lyder som amerikansk pokersnak i mine ører, Bill.
Jeg ser frem til, at du forklarer mig reglerne i ATM-pauserne.
Det er lettere at vise dig det, når du er her.
Måske kan du spille med, næste gang du er tilbage i verden.
Det lyder godt.
Men jeg håber ikke, du tror, jeg er et let bytte.
Det kunne ikke falde mig ind, Doreen.
Tag din løn med.
Okay. Nu er jeg ved ATM-panelet.
Jeg sætter gang i det.
Jeg kan se røntgenstråling.
Og partikeltallet stiger.
Billedintensiteten overstiger 30.
Halvtreds.
Vent lidt.
Der er en meget stor protuberans, der strækker sig ud i korona.
Det ligner et stort soludbrud, men det er større end noget, jeg har set før.
Houston, protuberansen er allerede mindst 100.000 km lang,
og jeg kan aflæse en byge af protonstråling.
Et så stort soludbrud vil formentlig give forstyrrelser i sendespektret.
FCC må varsles, så de kan forberede sig.
Flyveleder, JPL har lige mistet kontakten til Mariner 14-sonden.
Der var stærkt forøget protonstråling, og så forsvandt den pludselig.
Mariner 14 er lige inden for Merkurs kredsløb.
Det kan ikke hænge sammen med soludbruddet.
Så hurtigt bevæger plasmaskyer sig ikke.
Måske. Eller også har vi bare aldrig set dem bevæge sig så hurtigt.
Få ledelsen herind.
De sang søde sange
-På melodier så skønne -Så skønne
De sagde "Det her er mit budskab til dig"
-De sang, Vær ej bekymret -Vær ej bekymret
Over noget som helst
For hver en lille ting
Skal nok gå godt
-De sang, Vær ej bekymret -Vær ej bekymret
Over noget som helst
Gigantisk soludbrud bekræftet.
Det er et stort soludbrud.
Det er en S5'er. Det er større end alle andre i vores observationer.
Det er større end alle andre, der er registreret.
Er det chili?
Det er flere milliarder ton solpartikler,
der kastes ud i rummet og har kurs mod os.
Er det farligt?
Jordens magnetfelt filtrerer det meste af den energirige stråling,
så livet på Jorden er ikke i fare,
men alle uden for Jordens atmosfære er i farezonen.
Som mine folk på Skylab?
De er i relativt lavt kredsløb,
men de skal finde det bedst beskyttede sted.
Doreen, I skal gå i dækning.
Columbia er stadig i kredsløb. Besætningen må gøre det samme.
Charlie, bed dem om at blive i det forstærkede rum på midterdækket.
Det samme med Jamestown. De skal ind i basens beskyttelsesrum.
-Modtaget. -De har øvet det.
Men ikke noget, der går så hurtigt.
Gigantiske soludbrud er normalt flere dage undervejs fra Solen til Månen.
Men det her er energirig protonstråling.
Den er livsfarlig, og den bevæger sig med 30% af lysets hastighed.
Det er sgu hurtigt.
Giv Jamestown besked på at gå i nødberedskab.
Luk for atomreaktoren. Gå over til nødforsyning.
Modtaget.
-Hvor lang tid har de? -Under 30 minutter.
Forventet tid til overskreden strålegrænse: 27.
Dette er Jamestown til alle astronauter.
Vi har en solstorm på vej, og den er voldsom.
Vi har 27 minutter til at komme i dækning.
De, der kan nå tilbage til Jamestown i tide, skal rykke nu.
Er I for langt væk, må I søge ly på stedet.
Find et mørkt, dybt sted, og tryk jer. Det bliver slemt.
Af sted!
Tilbage til månebilen.
Hold øje med iltforbruget.
Modtaget.
Shaw, vi er i nødberedskab.
Dit team må lukke ned for atomreaktoren.
Modtaget, Jamestown.
Vi holder kredsløbet for jer.
Jamestown, her er Molly. Wubbo og jeg er for langt væk til at kunne nå tilbage.
Vi søger ly på stedet.
Jeg pakker månebilen sammen.
Modtaget.
Ideelt set har I tre meters regolit mellem jer selv og strålingen.
Men alt er bedre end ingenting derude.
Held og lykke. Hold øje med jeres dosimetre.
Wubbo, hvor er du?
Jeg er på vej til lejren. Jeg er nok to kilometer fra den,
men terrænet er ufremkommeligt, så det vil nok tage mig mindst 15 minutter.
Ja, det er det samme her.
Der er en lavatunnel lige ved lejren. Vi mødes inde i den.
Modtaget.
Femogtyve minutter.
Synkroniser.
Vil det forsinke planen om en udvidelse af Jamestown-basen?
Det er ikke til at vide. Vi har aldrig oplevet en så voldsom storm før.
Kan russerne udvide deres territorium under dække af stormen?
Næppe, hr. præsident.
De russiske kosmonauter må også gå i dækning.
Fortæl dem, at vi beder for dem.
Det skal jeg nok.
Er det til Jamestown?
Okay.
Jeg kommer igen.
Jeg har lige talt med NORAD.
De er bange for, at vi kan miste vores varslingssatellitter over Sovjetunionen.
De har strålingsskjolde, der kan beskytte dem ved atomangreb,
men ingen ved, hvad de kan holde til her.
Kan vi skærme dem?
Hvis vi havde mere tid, kunne de gå i lavere kredsløb,
men lige nu kan vi kun vente og se, hvordan det går.
Hvis vi mister overvågningen af russerne, får vi intet varsel om et missilangreb.
Skulle de angribe os? Hvorfor?
På grund af stormen?
Det giver ingen mening. Den påvirker begge parter.
Ingen har fordel af den.
Vi kan aldrig vide, hvorfor eller hvornår russerne vælger at angribe.
Derfor skal vi altid overvåge Sovjetunionens missilanlæg.
Hvis det kan hjælpe,
mister de nok også nogle af deres satellitter over USA.
Det hjælper dig vist ikke.
Det er Bradford.
Det er meget sandsynligt, at russerne mister deres overvågning af USA.
Vi bør gå i alarmberedskab DEFCON 3.
Det er forstået.
Vent lidt. DEFCON 3?
Det er to trin fra atomkrig. Det her er en solstorm.
Kan russerne ikke overvåge os, bliver de bange for,
at vi kan gribe chancen og angribe først.
Det kan få dem til at affyre deres missiler
for at forhindre os i at udslette dem.
Det er vanvittigt.
Lad os håbe det.
Bare tag trykket af. Vi kan fylde tankene igen senere.
Modtaget.
Godt. Få stedet sikret, og luk ned.
Kom. Vi skal af sted.
Hvor længe varer stormen mon, chef?
Houston vil have os i dækning i mindst tre timer.
Vi får brug for en luftfrisker.
Okay. Kom så. Tre minutter tilbage. Fart på.
Okay, Wubbo. Jeg er uden for lavatunnelen.
Wubbo, hvor bliver du af?
Wubbo?
Wubbo. Wubbo Ockels, giv en melding.
Kontakt med Jorden om tre...
...to... en.
Jamestown-kolonien, her er Houston. Kan I høre mig?
INTET SIGNAL VISER SIDST KENDTE POSITION
Jamestown, her er Houston. Kan I høre mig?
Wubbo.
Kom nu, Wubbo.
Wubby-Wubby-woo.
Du gør mig bange.
Satans.
Jamestown, her er Houston. Kan I høre mig?
CAPCOM, hold bare inde. Vi står midt i den nu.
Vi kommer ikke igennem, før stormen er drevet over.
Hvad sagde den sidste optælling?
For ti minutter siden var der 14 i beskyttelsesrummet, og tre kunne se basen.
Bare rolig. Ellen får dem ind og passer på dem.
Hvad med Molly og Wubbo?
Molly er en overlever.
Tro mig. De klarer den.
Tre satellitter mere. For pokker.
Det Hvide Hus udsender en meddelelse til befolkningen
og forklarer, at stormen kan afbryde radio- og tv-udsendelser,
men at alle nok skal klare den.
Reagan skulle hellere selv gå på tv for at berolige folk.
-Det er han god til. -Det kan han ikke.
Præsidenten er på Air Force One.
Værnscheferne besluttede at få ham i luften,
hvis russerne nu skulle prøve at angribe, mens satellitterne er lammet.
Bliver vi på DEFCON 3?
Indtil videre.
Stormen rammer Månen om et øjeblik.
Molly, det er Ellen.
Stormen rammer om få sekunder.
Al kommunikation bliver afbrudt, så du og Wubbo må blive, hvor I er.
Gentager: Bliv, hvor I er, indtil I får grønt lys fra mig.
Held og lykke.
Milde skaber.
STRÅLINGSNIVEAU
Hvor megen stråling kan man tåle?
Det afhænger af køn, vægt, alder og en lang række andre faktorer.
Men en dosis på ti millirem svarer til et røntgenfoto af brystkassen.
Tusind rem er dræbende i løbet af en time.
Udsættes man for noget indimellem,
øges risikoen eksponentielt for at udvikle kræft på længere sigt.
Det handler om sandsynlighed.
Alle astronauter bærer et dosimeter.
Det måler, hvor megen stråling de udsættes for, mens de er på Månen.
Hvis det lyser grønt...
...er kroppen ren.
Lyser det rødt...
Så er man død?
Det er ikke godt.
Lad os sige det sådan.
Det er ikke spor godt.
Wubbo.
Tekster af: Eskil Hein